sagorsarker/bangla-wikipedia huggingface dataset:
মুহাম্মদ সাঈদ আল জামাল আর-রিফায়ী

শাইখ মুহাম্মদ সাঈদ আল জামাল আর-রিফায়ী আশ শাধুলি (১৯৩৫, তুলকার্ম - ১১ নভেম্বর ২০১৫, সান ফ্রান্সিসকো) তিনি "শাইখ মুহাম্মদ আল-জামাল" নামে অধিক পরিচিত। তিনি একজন ফিলিস্তিনি ইসলামি পণ্ডিত, খতিব এবং আল-আকসা মসজিদের ইমাম, এবং একবিংশ শতাব্দীর বিখ্যাত সুফি পণ্ডিত। তিনি জেরুসালেমের আল-আকসা মসজিদ ও কুব্বাত আস-সাখরার শিক্ষক ছিলেন। তিনি রিফায়ী সুফি তরিকার প্রতিষ্ঠাতা আহমদ আর রিফায়ীর বংশধর ছিলেন।
মুহাম্মদ সাঈদ আল জামাল আর রিফায়ী আশ-শাধুলি ১৯৩৫ সালে পবিত্র ভূমির (ফিলিস্তিন) তুলকার্ম শহরে জন্মগ্রহণ করেন।
মুহাম্মদ সাঈদ আল জামাল আর রিফায়ী ইংরেজি ও আরবি ভাষায় ৪০টিরও বেশি বই লিখেছেন। তার বইয়ের মধ্যে রয়েছে:
মুহাম্মদ সাঈদ আল-জামাল আর-রিফায়ী ১১ নভেম্বর, ২০১৫ তারিখে সান ফ্রান্সিসকোতে মারা যান। আল-আকসা মসজিদে জানাজার নামাজ পড়ার পর তাকে জেরুসালেমে সমাহিত করা হয়।
মোনাকো জাতীয় ফুটবল দল

মোনাকো জাতীয় ফুটবল দল () হচ্ছে আন্তর্জাতিক ফুটবলে মোনাকোর প্রতিনিধিত্বকারী পুরুষদের জাতীয় দল, যার সকল কার্যক্রম মোনাকোর ফুটবলের সর্বোচ্চ নিয়ন্ত্রক সংস্থা মোনাকীয় ফুটবল ফেডারেশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফার সদস্যপদ লাভ করতে পারেনি। ২০০১ সালের ১৪শে জুলাই তারিখে, মোনাকো প্রথমবারের মতো আন্তর্জাতিক খেলায় অংশগ্রহণ করেছে; জার্মানির ফ্রাইবুর্গের অনুষ্ঠিত উক্ত ম্যাচে মোনাকো তিব্বতকে ২–১ গোলের ব্যবধানে পরাজিত করেছে।
১,০০০ ধারণক্ষমতাবিশিষ্ট মোনেগেত্তি স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মোনাকোতে অবস্থিত। বর্তমানে এই দলের ম্যানেজারের দায়িত্ব পালন করছেন থিয়েরি পেতিত।
ফিফা এবং উয়েফাের সদস্যপদ না থাকার ফলে মোনাকো এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।
ইয়োহান গারিনো, অলিভিয়ে লেখনার, অ্যান্থনি মিনিওনি, মার্ক ভাসায়ো এবং গুই প্লাতোর মতো খেলোয়াড়গণ মোনাকোর জার্সি গায়ে মাঠ কাঁপিয়েছেন।
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে মোনাকোর কোন স্থান নেই। অন্যদিকে, বিশ্ব ফুটবল এলো রেটিংয়ে মোনাকোর সর্বোচ্চ অবস্থান হচ্ছে ১৯৩তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ২০২। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:
লেঝিম

লেঝিম (लेझिम) বা লেঝিয়ুম হল একপ্রকার লোকনৃত্য যা প্রধানত ভারতের মহারাষ্ট্র রাজ্যে প্রচলিত।
লেঝিম বা লেঝিয়ুম নৃত্যশিল্পীরা নাচের সময় লেঝিম বা লেঝিয়ুম নামে ঝুনঝুনিযুক্ত একপ্রকার করতাল বা মন্দিরা জাতীয় ছোট একটি বাদ্যযন্ত্র ব্যবহার করে থাকে, মূলত বাদ্যযন্ত্রটির নাম থেকেই নৃত্যটির এরূপ নামকরণ করা হয়েছে। নৃত্যশিল্পীরা ধ্রুপদী নৃত্যের সময় এটি ব্যবহার করে থাকে। লেঝিম নৃত্যে সর্বনিম্ন ২০ জন নৃত্যশিল্পী অংশগ্রহণ করেন। এতে ঢোলকি নামে একটি ডঙ্কা বা ঢোল জাতীয় যন্ত্র প্রধান টঙ্কসঙ্গীত হিসাবে ব্যবহৃত হয়। নাচের সময় শিল্পীরা বর্ণিল পোশাক পরিধান করেন। নাচটি প্রায়শই মহারাষ্ট্রের স্কুল, সৈন্যবাহিনী এবং অন্যান্য সংস্থার শারীরিক দক্ষতার অনুশীলন হিসাবে ব্যবহৃত হয় কারণ এতে অনেকগুলো ক্যালিস্থেনিক গতিবিধি জড়িত এবং এটি বেশ শ্রমসাধ্য হতে পারে।
লেঝিমে নাচের চেয়েও বেশি থাকে শারীরিক অনুশীলন এবং কসরৎ। ঐতিহাসিকভাবে মহারাষ্ট্রের গ্রামগুলো এবং গুজরাটের কিছু অংশে নাচটির প্রচলিত কিছু ভিন্ন ধারা ছিল, তবে সেগুলো আজকাল খুব কমই ব্যবহৃত হয়। এক প্রকার লেঝিমে একটি ২.৫ ফুট লম্বা বাঁশের দণ্ডের সাথে একটি লোহার শিকল ব্যবহার করা হয়ে থাকে।
লেঝিম নাচ বিশেষত মহারাষ্ট্রের গ্রামীণ অঞ্চলগুলোতে জনপ্রিয়, যা প্রায়শই গণেশ উৎসব (গণেশ চতুর্থী), গ্রামীণ যাত্রা (ধর্মীয় মিছিল) ও স্কুলে শারীরিক অনুশীলনের অংশ হিসাবে চর্চা করা হয়। 
তিনটি প্রধান লেঝিম রয়েছে - মিলিটারি লেঝিম (বরোদরায় জনপ্রিয় এবং বেশিরভাগ ক্ষেত্রে প্রতিরক্ষার জন্য মার্শাল আর্ট বা রণকলা হিসাবে ব্যবহৃত হয়), তালথেক্যা এবং সামান্যজনন্ন। ১৯৮২ সালে দিল্লীতে নবম এশিয়ান গেমসে আন্তর্জাতিক দর্শকদের কাছে প্রথম লেঝিম পরিবেশনাটি উপস্থাপন করা হয়েছিল, যেখানে ৪০০ জন সেরা মহারাষ্ট্রীয় লেঝিমশিল্পী এই নৃত্য প্রদর্শন করেছিলেন। 
লেঝিম নৃত্যের সরঞ্জামাদির স্থানীয় নামগুলো হল -
২২° বর্ণবলয়

২২° বর্ণবলয় হলো এক ধরনের আলোকীয় ঘটনা। বরফ-স্ফটিকে আলোর ক্রিয়ার ফলে এই ধরনের বর্ণবলয়ের উদ্ভব হয়। সূর্য বা চাঁদের চারপাশে আনুমানিক ২২° আপাত ব্যাসার্ধ বিশিষ্ট এই বলয় বা চক্রের আবির্ভাব হয়। চাঁদের চারপাশে গঠিত হলে, একে চন্দ্র বলয়, মুন রিং বা শৈত্য বলয় (উইন্টার হ্যালো) বলা হয়। বায়ুমণ্ডলের ঘনীভূত ষড়ভুজাকার বরফ-স্ফটিকে সরাসরি আপতিত সূর্য বা চাঁদের আলো প্রতিসরিত হয়ে এ ধরনের বর্ণবলয় গঠন করে। বলয়গুলো আকারে বৃহৎ দেখাতে পারে। এর ব্যাসার্ধ প্রসারিত বাহুর দৈর্ঘ্যের প্রায় সমান। ২২° বর্ণবলয় প্রতি ১০০ দিনে একবার দেখা যেতে পারে; অর্থাৎ, প্রকৃতিতে রংধনুর চেয়েও এদের বেশি দেখা যায়।
সবচেয়ে সাধারণ বর্ণবলয় হওয়া সত্ত্বেও, ২২° বর্ণবলয়ের জন্য দায়ী বরফ-স্ফটিকের আকার ও ধরনের বিষয়ে মতপার্থক্য রয়েছে। ষড়ভুজাকার, এলোমেলোভাবে সজ্জিত বরফ-স্ফটিকের স্তম্ভ ইত্যাদিকে এই প্রাকৃতিক ঘটনার জন্য সবচেয়ে বেশি দায়ী করা হয়। তবে এ জাতীয় ব্যাখ্যায় সমস্যা রয়েছে। যেমন: বাতাসের গতিধর্মের কারণে স্ফটিকগুলো এলোমেলো না থেকে আনুভূমিকভাবে সজ্জিত হএয়ার প্রবণতা দেখায়। এছাড়া বুলেট-আকৃতির স্তম্ভাকার মেঘপুঞ্জের উপস্থিতি দ্বারা অনেক সময় এই ঘটনার বিকল্প ব্যাখ্যা দেওয়া হয়।
বরফের ষড়ভুজাকার প্রিজমের সর্বোচ্চ ৬০° কোণের মধ্য দিয়ে গমন করার সময় আলো দুইবার অপসৃত হয়। ফলাফলস্বরূপ চূড়ান্তভাবে ২২° থেকে ৫০° কোণে আলো বিচ্যুত হয়। ষড়ভুজাকার বরফ প্রিজমে আলো আলোর ন্যূনতম বিচ্যুতি কোণ হয় প্রায় ২২° (গড়ে ২১.৮৪°; লাল আলোর জন্য ন্যূনতম বিচ্যুতি ২১.৫৪° এবং নীল আলোর ন্যূনতম বিচ্যুতি ২২.৩৭°)। তরঙ্গদৈর্ঘ্য-নির্ভর আলোর প্রতিসরণে এই পার্থক্যের কারণে বর্ণবলয়ের অভ্যন্তরভাগ কিছুটা লালাভ এবং বহির্ভাগ কিছুটা নীলাভ হয়ে থাকে।
প্রতিটি বরফ-স্ফটিকই প্রায় একইরকমভাবে আলোকে প্রতিসরিত করে। কিন্তু কেবলমাত্র ২২ ডিগ্রি কোণে অপসৃত আলো থেকেই একটি নির্দিষ্ট দূরত্বে বর্ণবলয় দৃশ্যমান হয়। ২২°-এর নিচে কোনো আলো প্রতিসরিত না হওয়ায় বর্ণবলয়ের অভ্যন্তরের আকাশ অপেক্ষাকৃত অন্ধকার বলে মনে হয়।
অনেক সময় সূর্য ও চাঁদের আশেপাশে করোনা নামক একধরনের আলোকীয় ঘটনাকে ২২° বর্ণবলয় বলে ভ্রম হয়। ২২° বর্ণবলয়ের চাইতে করোনা অনেক ছোট, কিন্তু অধিক বর্ণীল হয়ে থাকে। বরফ-স্ফটিকের বদলে পানির ফোঁটা থেকে করোনার উৎপত্তি হয়।
লোকগাথা অনুযায়ী, চন্দ্রবলয়কে আসন্ন ঝড়ের সংকেত হিসেবে গণ্য করা হয়। অন্যান্য বরফঘটিত বর্ণবলয়ের মতো, আকাশে অলকমেঘ বা অলকস্তরী মেঘের উপস্থিতিতে ২২° বর্ণবলয় সৃষ্টি হয়। সাধারণত বড়সড় কোনো ঝড়ের কয়েকদিন পূর্বেই এই ধরনের মেঘ বাহিত হয়ে আসে। তবে, আবহাওয়ার সংশ্লিষ্ট পরিবর্তনের সময়ও এই ধরনের মেঘের আবির্ভাব হতে পারে। সেক্ষেত্রে, ২২° বর্ণবলয় থেকে খারাপ আবহাওয়ার পূর্বাভাস কার্যকর হয় না।
শিউলিবাড়ি

শিউলিবাড়ি হল একটি জনপ্রিয় বাংলা চলচ্চিত্র যা পরিচালনা করেন পীযূষ বোস। এই চলচ্চিত্রটি ১৯৬২ সালে মুভিটক প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অরুন্ধতী দেবী। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, ছবি বিশ্বাস, তরুণ কুমার।
বাবার মৃত্যুর পর, বিজু তার নিজের শহর ছেড়ে একটি পরিত্যক্ত জমিতে ভ্রমণ করে। শীঘ্রই, সে জায়গার উন্নয়নে উন্নতি লাভ করে এবং তার ভালবাসা, নীরুকে অনুরোধ করে তার সাথে এসে বসবাস শুরু করার জন্য।
বট্রিকক্কাস

বট্রিকক্কাস "সবুজ শ্যাওলার" একটি গণ। কোষগুলো একটি অনিয়মিত আকারের সমষ্টি গঠন করে। পাতলা তন্তু কোষগুলোকে সংযুক্ত করে। কোষের দেহ ডিম্বাকৃতি, ৬ থেকে ১০ মাইক্রোমিটার দীর্ঘ এবং ৩ থেকে ৬ মাইক্রোমিটার প্রশস্ত। প্রিক্যাম্ব্রিয়ান সময় থেকে জীবটির জীবাশ্ম পাওয়া গেছে, খনিজ তেলের বৃহত্তম জৈবিক দাতা এবং শেল তেলের মূল উপাদান।
কোষের উপনিবেশগুলো অনিয়মিত ভাঁজ শ্লেষ্মায় কোষগুলি সাজিয়ে তোলে। কোষগুলি গোলাকার বা ডিম্বাকৃতি, একক পাইরেণয়েডের সাথে ক্লোরোপ্লাস্ট জালের মতো।
সবচেয়ে বিশিষ্ট সদস্য হলো " বট্রিয়োকক্কাস ব্রুনিই "।
অন্যান্য প্রজাতি:
মনসা বারাণসী

মনসা বারাণসী একজন ভারতীয় মডেল এবং সৌন্দর্যের প্রতিযোগিতার শিরোনাম ধারক, যিনি ফেমিনা মিস ইন্ডিয়া ২০২০-এর মুকুট অর্জন করেছিলেন। তিনি ২০২১ সালের শেষদিকে অনুষ্ঠিত হওয়া মিস ওয়ার্ল্ড ২০২১-এ ভারতের প্রতিনিধিত্ব করেন।
মনসা গত ৮ বছর ধরে হায়দরাবাদের বাসিন্দা। তিনি হায়দরাবাদের ভাসাভি কলেজ অফ ইঞ্জিনিয়ারিংয়ে পড়াশোনা করেছেন এবং বর্তমানে একটি ফিনান্স সংস্থায় আর্থিক তথ্য বিনিময় বিশ্লেষক হিসাবে কাজ করেন। 
২০১২ সালে, মনসা ফেমিনা মিস ইন্ডিয়া তেলেঙ্গানা ২০১৯ প্রতিযোগিতায় অংশ নিয়েছিল, যেখানে তিনি রাষ্ট্রের প্রতিনিধিদের জন্য চূড়ান্ত পর্যায়ে শীর্ষ -৩ এর একজন হয়ে উঠেছিলেন। ২০২০ সালে, তিনি ফেমিনা মিস ইন্ডিয়া তেলেঙ্গানা ২০২০ এর জন্য একই শিরোনামের জন্য অডিশন দিয়েছিলেন যা শেষ পর্যন্ত তিনি জিতেছিলেন। তিনি ফেমিনা মিস ইন্ডিয়া ২০২০ এর বিজয়ীতে তেলেঙ্গানা রাজ্যের প্রতিনিধিত্ব করেছিলেন। ২০২০সালের ১০ ফেব্রুয়ারি, তিনি মুম্বাইয়ের হায়াট রিজেন্সিতে বিদায়ী শিরোনামধারক সুমন রাও কর্তৃক ফেমিনা মিস ইন্ডিয়া ওয়ার্ল্ড ২০২০হিসাবে ভূষিত হন। প্রতিযোগিতার উপ-প্রতিযোগিতা অনুষ্ঠানের সময়, তিনি 'মিস রাম্পওয়াক' পুরস্কার জিতেছিলেন। 
মনসা ২০২১ সালের শেষদিকে অনুষ্ঠিত হতে যাওয়া মিস ওয়ার্ল্ড প্রতিযোগিতার ৭০ তম সংস্করণে ভারতের প্রতিনিধিত্ব করবেন।
দ্য মুভিং পিকচার ওয়ার্ল্ড

দ্য মুভিং পিকচার ওয়ার্ল্ড ১৯০৭ থেকে ১৯২৭ সাল পর্যন্ত আমেরিকার প্রাথমিক চলচ্চিত্র শিল্পের একটি প্রভাবশালী বাণিজ্য পত্রিকা ছিল। এটি চলচ্চিত্র শিল্পে প্রভাব বিস্তারকারী একটি শক্তিশালী ম্যাগাজিন হিসেবে আবির্ভূত ও সর্বোচ্চ প্রকাশনা ছিল। পত্রিকা হিসেবে এটি প্রায়শই চলচ্চিত্র প্রযোজনা সংস্থা সমূহের কাছে খবর প্রকাশের নিজ স্বাধীনতা পুনর্ব্যক্ত করতো।
জেমস পেট্রি চামার্স, জুনিয়র (১৮৬৬-১৯১২) ম্যাগাজিনটির প্রতিষ্ঠাতা ছিলেন। ১৯০৭ সালের মার্চ মাসে "দ্য মুভিং পিকচার ওয়ার্ল্ড অ্যান্ড ভিউ ফটোগ্রাফার" নামে নিউইয়র্ক শহর হতে পত্রিকাটির প্রকাশনা শুরু করেছিলেন।
১৯১১ সালে "ভিউ এবং ফিল্ম ইন্ডেক্স" এটির মালিকানা কিনেছিল।প্রকাশনার শুরুর সময় এটি চলচ্চিত্রের মান ও রুচি নিয়ে বিস্তারিত পর্যালোচনা করতো এবং প্রারম্ভিক দিনগুলিতে চলচ্চিত্রের কাহিনির বিষয়বস্তু নিয়ে আলোকপাত করতো। প্রকাশিত প্রতিবেদন অনুযায়ী ১৯১৪ সালের মধ্যে, এটির প্রায় ১৫০০০ কপির প্রচলন ছিল।
১৯২৭ সালের ডিসেম্বরে ঘোষণা করা হয়েছিল যে পত্রিকাটি "এক্সিহিবিটর'স হেরাল্ড"-এর সাথে একত্রিত হতে যাচ্ছে, যখন খবর প্রকাশিত হয়েছিল, তখন পত্রিকা দুইটির সম্মিলিত প্রচলন ১৬,৮৮১ হবে। পরবর্তীতে ১৯৩১ সালে, পুনরায় "মোশন পিকচার নিউজের" সাথে সংযুক্ত হয়ে "মোশন পিকচার হেরাল্ড" নামে প্রকাশ হতো।
১৯১৬ হতে ১৯৪৮ পর্যন্ত "সিনে-মুন্ডিয়াল" শিরোনামের ম্যাগাজিনের একটি স্প্যানিশ ভাষার সংস্করণ প্রকাশিত হয়েছিল।
অমিতেন্দ্রনাথ ঠাকুর

অমিতেন্দ্রনাথ ঠাকুর ( ( ৯ অক্টোবর, ১৯২২ - ৭ ফেব্রুয়ারি, ২০২১) শান্তিনিকেতনের চীনা ভবনের অধ্যাপক এবং  প্রখ্যাত চিনাতত্ববিদ এবং কলকাতার ঠাকুর পরিবারের অবনীন্দ্রনাথ ঠাকুরের জ্যেষ্ঠ পৌত্র। 
ব্রিটিশ ভারতে ১৯২২ খ্রিস্টাব্দে র ৯ ই অক্টোবর কলকাতার ঠাকুর পরিবারের জন্ম অমিতেন্দ্রনাথের। পিতা অবনীন্দ্রনাথ ঠাকুরের জ্যেষ্ঠ পুত্র অলোকেন্দ্রনাথ  এবং মাতা দেবেন্দ্রনাথ- কন্যা সৌদামিনীর দৌহিত্রী পারুলদেবী। দ্বিতীয় বিশ্বযুদ্ধের সময়কালে জাপানিরা কলকাতায় (১৯৪২-৪৩) বোমা ফেললে নিরাপত্তার কারণে চলে আসেন শান্তিনিকেতনে।  ততদিনে অবশ্য তিনি বি.কম পাশ করেছেন। শান্তিনিকেতনের চীনা ভবনে শুরু করলেন পড়াশোনা।  শান্তিনিকেতনে পরিচিত হয়েছিলেন "বীরুদা" নামে।  চীনা ভবনের স্নাতক স্তরের অধ্যয়ন শেষে, চিনা ভাষা ও সাহিত্যে উচ্চ শিক্ষা লাভে চীন যাত্রা করেন। চিনের পিকিং বিশ্ববিদ্যালয় হতে  স্নাতকোত্তর ডিগ্রি লাভ করেন। এক বৎসর চীনা ভবনে অধ্যাপনার পর ভারত-চিন দ্বন্দ্বের সূত্রে চলে যান দেরাদুন ও পুণের ন্যাশনাল ডিফেন্স অ্যাকাডেমিতে চীনা ভাষা শিক্ষা দিতে। এখানে জেনারেল শঙ্কর রায় চৌধুরী তার ছাত্র ছিলেন। পরবর্তীতে পাঁচ বছর চীনা ভবনে কাটানোর পর ফুলব্রাইট স্কলারশিপ নিয়ে  এরপর এক বছরের জন্য চলে যান আমেরিকায় । এক বছর পর ফিরে আসেন চীনা ভবনে। পিএইচডি ডিগ্রি লাভ করেন। আনুমানিক খ্রিস্টপূর্ব চতুর্থ শতাব্দীতে রচিত প্রাচীনতম চিনা সাহিত্য, লাওৎসে-র লেখা ‘তাও-তে-চিং’ নিয়ে তার গবেষণার বিষয়বস্তু ছিল।    ১৯৬৬ খ্রিস্টাব্দে আবারও চলে যান আমেরিকায়।  মিশিগানের ওকল্যাণ্ড বিশ্ববিদ্যালে দীর্ঘ তেইশ বছরে অধ্যাপনা শেষে ফিরে আসেন শান্তিনিকেতনে ১৯৮৫ খ্রিস্টাব্দে। অধ্যাপনা করে অবসর গ্রহণ করেন এখানেই। অবসর জীবনযাপনে কলকাতার সল্টলেকে নিজের বাসভবনে চলে আসেন পাকাপাকি ভাবে।
শান্তিনিকেতনের তপোবন চরিত্রের অবলুপ্তি ও ধীরে ধীরে  রাবীন্দ্রিক পরিবেশ হারিয়ে যাওয়া তাঁকে ব্যথিত করত। শান্তিনিকেতনের সেকাল ও একাল নিয়ে দীর্ঘ আলোচনা তিনি 'শান্তিনিকেতনের স্মৃতি" প্রবন্ধ  ব্যক্ত করেছেন। চিনা ভাষার চর্চা ছাড়া গল্ফ খেলতে ভালবাসতেন।  তার আত্মজীবনী "অমিত কথা"  মিতেন্দ্র গঙ্গোপাধ্যায়ের অনুলিখন প্রকাশিত হয়েছে। 
বার্ধক্যজনিত রোগে অমিতেন্দ্রনাথ ২০২১ খ্রিস্টাব্দের  ৭ ই ফেব্রুয়ারি ৯৯  বৎসর বয়সে কলকাতায় পরলোক গমন করেন।
সিদ্ধলবক্কম

সিদ্ধলবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি লোকালয়৷
সিদ্ধলবক্কম তাম্বরম তালুকের অন্যতম উন্নতিকামী লোকালয়৷ এটি চেন্নাই আন্তর্জাতিক বিমানবন্দর থেকে ৭ কিলোমিটার দূরত্বে অবস্থিত৷ এটির ক্ষেত্রফল ২.৯৫ বর্গ কিলোমিটার এবং ২০১১ খ্রিস্টাব্দের তথ্যানুসারে এর জনসংখ্যা ছিলো ৩৭,৯০৬ জন৷ তাম্বরম স্যানাটোরিয়াম রেলওয়ে স্টেশন সিদ্ধলবক্কম থেকে ১০০ মিটার ও সিদ্ধলবক্কম হ্রদ থেকে ২০০ মিটারের মধ্যে অবস্থিত৷ এটি পল্লাবরম, ক্রোমপেট, চেলায়ুর, তাম্বরম স্যানাটোরিয়াম ও তাম্বরমের অতি নিকটে অবস্থিত৷ শেষ পরিসংখ্যান অনুসারে এটি ১৮ টি ওয়ার্ডে বিস্তৃত৷ ১৫ মিনিট হাঁটা দূরত্বে রয়েছে কার্তিকেয়কে উৎসর্গ করে নির্মিত কুমারন কুন্দ্রম৷
সিদ্ধলবক্কম হ্রদের অবস্থান ১২°৫৬'০২" উত্তর অক্ষাংশ ৮০°০৮'১০" পূর্ব দ্রাঘিমা এবং আয়তন ৫০ একর৷ পূর্বে এই হ্রদটি পার্শ্ববর্তী অঞ্চগুলির সেচকার্যের জলের উৎস হিসাবে ব্যবহৃত হতো৷
হ্রদটির উপস্থিতির কারণে প্রাকৃতিভাবে ভূজলতল অধিক, যা ২.৫০–৮ মিটারের মধ্যে ও টিডিএস-এর পরিমাণ ৪০০–৯০০ পার্টস পার মিলিয়ন৷
হ্রদটিতে নৌকা বাইচ ও হ্রদের চারিপাশে বাগান নির্মাণের পরিকল্পনা রয়েছে৷ বহু বছর ধরে বহুভাবে হ্রদের জমি দখলের বহু চেষ্টা করা হয়েছে৷ মাদ্রাজ উচ্চ আদালতে এই বিষয়ক বহু মামলা রয়েছে৷ আশা করা যায় মামলা নিষ্পত্তি হলে হ্রদের হারিয়ে যাওয়া জমি ফেরত পাওয়া যাবে৷
২০১১ খ্রিটাব্দে ভারতের জনগণনা অনুযায়ী সিদ্ধলবক্কমের মোট জনসংখ্যা ৩৭,৯০৬ জন, যেখানে ১৮,৯৪০ জন পুরুষ ও ১৮,৯৬৬ জন নারী৷ অর্থাৎ প্রতি হাজার পুরুষে ১০০১ জন নারীর বাস৷ মোট পরিবার সংখ্যা ৯,৯৬০ টি৷ ছয় বছর অনূর্ধ্ব শিশু সংখ্যা ৩,৭১০, যা মোট জনসংখ্যার ৯.৭৯ শতাংশ৷ সিদ্ধলবক্কমের মোট সাক্ষরতার হার ৯৪.২৩ শতাংশ, যেখানে পুরুষ সাক্ষরতার হার ৯৬.৬৬ শতাংশ ও নারী সাক্ষরতার হার ৯১.৮১ শতাংশ৷
অশ্বিনী ভিড়ে-দেশপাণ্ডে

বিদূষী অশ্বিনী ভিড়ে-দেশপাণ্ডে (জন্ম: ৭ অক্টোবর ১৯৬০) মুম্বইয়ের একজন কণ্ঠশিল্পী। তিনি হিন্দুস্তানি শাস্ত্রীয় সংগীত শৈলীর সাথে জড়িত।
অশ্বিনী ভিড়ে-দেশপাণ্ডে মুম্বইয়ে সংগীতের দৃঢ় ঐতিহ্যমণ্ডিত একটি পরিবারে জন্মগ্রহণ করেছিলেন। নারায়ণরাও দত্তের তত্ত্বাবধানে তিনি প্রাথমিক শাস্ত্রীয় প্রশিক্ষণ শুরু করেছিলেন। এরপরে তিনি গন্ধর্ব মহাবিদ্যালয় থেকে নিজের সংগীতবিশারদ সম্পন্ন করেন। তখন থেকেই তিনি তাঁর মা মানিক ভিড়ের কাছ থেকে হিন্দুস্তানী শাস্ত্রীয় সংগীতের জয়পুর-আতরৌলি ঘরানার গান শিখেছিলেন। ২০০৯ সালে রত্নাকর পইয়ের মৃত্যুর আগ পর্যন্ত তিনি তাঁর কাছ থেকে দিকনির্দেশনা পেয়েছিলেন।
ভিড়ে-দেশপাণ্ডে মাইক্রোবায়োলজিতে স্নাতকোত্তর ডিগ্রি অর্জন করেছেন, ভাবা পরমাণু অনুসন্ধান কেন্দ্র থেকে প্রাণরসায়ন (বায়োকেমিস্ট্রি) বিষয়ে ডক্টরেট অর্জন করেছেন এ্বং অখিল ভারতীয় গন্ধর্ব মহাবিদ্যালয় মন্ডল থেকে সংগীতবিশারদ এবং সংগীতে স্নাতকোত্তর ডিগ্রি অর্জন করেছেন।
অশ্বিনী তাঁর ডক্টরেট শেষ না করেই সংগীতের ক্ষেত্রে পেশাদার কর্মজীবন শুরু করার কথা ভেবেছিলেন। সঞ্জীব অভয়ঙ্করের সাথে তাঁর 'যশরঙ্গি যুগলবন্দি কনসার্টস' দর্শকদের কাছ থেকে মিশ্র প্রতিক্রিয়া পেয়েছিল। অশ্বিনী ভিড়ে-দেশপাণ্ডে টরন্টো রাগ-মালা মিউজিক সোসাইটির জন্য ২০১২ সালে কানাডার টরন্টোর আগা খান জাদুঘর সহ কয়েকটি বিশিষ্ট স্থানে পরিবেশনা করেছেন। 
জয়পুর-আতরৌলি, মেওয়াতি এবং পাতিয়ালা ঘরানার প্রভাবের কারণে অশ্বিনী তাঁর নিজস্ব সংগীতশৈলী রচনা করেছেন। তিনটি প্রাথমিক সপ্তকের উপরে তাঁর দৃঢ় দখল রয়েছে।
বাসিত আলী

বাসিত আলী (; জন্ম: ১৩ ডিসেম্বর, ১৯৭০) সিন্ধু প্রদেশের করাচি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।
১৯৮৫-৮৬ মৌসুম থেকে ১৯৯৭-৯৮ মৌসুম পর্যন্ত বাসিত আলীর প্রথম-শ্রেণীর খেলোয়াড়ী জীবন চলমান ছিল। কিশোরদের ক্রিকেটে বেশ সফলতার স্বাক্ষর রাখেন। এক পর্যায়ে তিনি করাচির আঞ্চলিক লীগের এক মৌসুমে সর্বাধিক শতরান করার রেকর্ড গড়েছিলেন।
২২ বছর বয়সে আন্তর্জাতিক ক্রিকেটে প্রথমবারের মতো অংশগ্রহণের পর থেকেই কিংবদন্তীতুল্য ব্যাটসম্যান জাভেদ মিয়াঁদাদের সাথে ব্যাটিংয়ের ধরন ও হাবভাবে অনেকাংশেই তাকে তুলনায় আনা হতো। বলের সাথে তাল মিলিয়ে কভার কিংবা পয়েন্ট অঞ্চলে ঠেলে রান সংগ্রহে তৎপর হতেন। দর্শনীয়তার সাথে নির্ভিকচিত্তে দ্রুত গতির বলগুলোকে হুক কিংবা পুলের মার মারতেন। ক্যারিবীয় দ্বীপপুঞ্জে সুন্দর খেলার পর পাতানো খেলার সাথে জড়িত থাকার দায়ে অভিযুক্ত হন।
ডানহাতি ব্যাটসম্যান বাসিত আলী পরিসংখ্যানগতভাবে টেস্ট ব্যাটিং গড়ের তুলনায় অপ্রত্যাশিতভাবে ওডিআই গড়ে নিজেকে এগিয়ে রেখেছেন। কভার ও পয়েন্ট অঞ্চলেই অধিক দক্ষতা প্রদর্শন করেছেন তিনি। এছাড়াও, ফাস্ট বোলারদের বিপক্ষে হুক ও পুল খেলতে পারতেন ভীতিহীন অবস্থায়।
সমগ্র খেলোয়াড়ী জীবনে উনিশটি টেস্ট ও পঞ্চাশটি একদিনের আন্তর্জাতিকে অংশগ্রহণ করেছেন বাসিত আলী। ১৬ এপ্রিল, ১৯৯৩ তারিখে পোর্ট অব স্পেনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৮ ডিসেম্বর, ১৯৯৫ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
মার্চ, ১৯৯৩ সালে ক্যারিবীয় দ্বীপপুঞ্জ গমনার্থে তাকে পাকিস্তান দলে রাখা হয়। এ সফরে ওডিআই ও টেস্ট ক্রিকেটে অংশ নেন তিনি। ১৯ টেস্টে অংশ নিলেও তিনি মাত্র একটি শতরানের সন্ধান পেয়েছেন। ১৯৯৩-৯৪ মৌসুমে শারজায় ওয়েস্ট ইন্ডিজের বিপক্ষে বেশ ভালো খেলেন ও তারপর একই মৌসুমে নিউজিল্যান্ডের মাটিতে একমাত্র শতরানের সন্ধান পেয়েছিলেন।
পাকিস্তানের একদিনের দলে তিন বছর নিয়মিতভাবে ঝুঁকিপূর্ণ ব্যাটিং চলমান ছিল। আক্রমণাত্মক ব্যাটিংয়ের অধিকারী ছিলেন। ১৯৯০-এর দশকের মাঝামাঝি সময় জুড়ে পাকিস্তানের ওডিআই দলের নিয়মিত সদস্য ছিলেন। নভেম্বর, ১৯৯৩ সালে একদিনের আন্তর্জাতিক ক্রিকেটের ইতিহাসের দ্বিতীয় দ্রুততম শতক হাঁকান। শারজায় ওয়েস্ট ইন্ডিজের বিপক্ষে তিন অঙ্কের কোটা স্পর্শকালে তাকে ৬৭ বল খরচ করতে হয়েছিল। মোহাম্মদ আজহারউদ্দীনের ৬২ বলের রেকর্ডের চেয়ে ৫ বল বেশি খেলেন। খেলায় তিনি ১২৭ রানে অপরাজিত ছিলেন ও ওয়াকার ইউনুস দলের ভারপ্রাপ্ত অধিনায়কের দায়িত্ব পালন করেন।
ইনজামাম-উল-হকের স্বাস্থ্যনিয়ন্ত্রণবিষয়ক বিদ্যালয় থেকে খাদ্য পেতেন। ক্রিকেট খেলা থেকে অবসর গ্রহণের পর ২০১৬ সালে পাকিস্তান দলের কোচের দায়িত্ব পালনের পর ২০১৬ সালে দলকে নিয়ে ভারতের মাটিতে অনুষ্ঠিত বিশ্ব টুয়েন্টি২০ খেলায় পরিচালনা করেছেন।
মণিপুরী সংকীৰ্তন

মণিপুরী সংকীর্তন হল ভারতের মণিপুর রাজ্যের মন্দির এবং ব্যক্তিগত স্থানের আচার-অনুষ্ঠানে গান গাওয়া, ঢোল বাজানো ও নাচের সাথে জড়িত একটি শিল্পকলা। অতুলনীয় ধর্মীয় নিষ্ঠা এবং শক্তি প্রদর্শন করে এমন পরিবেশনার মাধ্যমে অভিনয়শিল্পীরা কৃষ্ণের বিভিন্ন গল্প বর্ণনা করেন যা দর্শকদের প্রায়শই অশ্রুসিক্ত করে। এটি মূলত মণিপুরের বৈষ্ণব সম্প্রদায় এবং পার্শ্ববর্তী রাজ্য ত্রিপুরা ও আসামে বসবাসকারী বৈষ্ণব মণিপুরী সম্প্রদায়ের মাঝে অনুশীলন করা হয়। ২০১৩ সালের ডিসেম্বরে আজারবাইজানের বাকুতে ইউনেস্কোর আন্তঃরাষ্ট্রীয় কর্তৃপক্ষের বৈঠকের অষ্টম অধিবেশনে এটিকে "সংকীর্তন: মণিপুরের শাস্ত্রীয় গান, ঢোল বাদন এবং নাচ" শিরোনামে ইউনেস্কোর মানবতার বিমূৰ্ত সাংস্কৃতিক ঐতিহ্যের প্রতিনিধিত্বকারী তালিকায় অন্তর্ভুক্ত করা হয়েছে। 
সঙ্গীত নাটক অকাদেমি দ্বারা প্রস্তুত মানবতার বিমূৰ্ত সাংস্কৃতিক ঐতিহ্যের প্রতিনিধি তালিকায় অন্তৰ্ভুক্তিকরণের জন্য মনোনয়নের নথিতে এই পরিবেশনা শিল্পটির বর্ণনা দেওয়া হয়েছে এইভাবে:
"মণিপুরের মন্দিরে গান ও নাচের সাথে জড়িত রীতি অনুসারে মণিপুর সমভূমিতে বসবাসকারী বৈষ্ণবদের জীবনে ধর্মীয় নিহিতার্থ ও মঞ্চ অনুষ্ঠান উপলক্ষে বাড়িতে ও রাস্তায় একসাথে সংকীর্তন চারুকলা পরিবেশিত হয়। কৃষ্ণর ধর্মতত্ত্ব এবং শিক্ষা এই প্ৰদৰ্শনের কেন্দ্ৰীয় বিষয়বস্তু। তবে তারা মণিপুরের প্রাক-বৈষ্ণব অতীতের সংগীত এবং নৃত্য থেকে বহন করা আনুষ্ঠানিক বৈশিষ্ট্য ও রীতির সাথে এটিকে অন্তৰ্ভুক্ত করেছে। সংকীর্তন অনুশীলনের মূল অংশটি দেখতে পাওয়া যায় মন্দিরে, সেখানে তারা গানের মাধ্যমে প্রভুর জীবন ও কর্মকে বর্ণনা করে এবং নৃত্যের মাধ্যমে তা প্রদর্শিত করে। এগুলো সাধারণত ভক্তদের সামনে মন্দিরের সাথে সংযুক্ত একটি হল বা মন্ডপে উপস্থাপিত হয়। প্রধান প্ৰদৰ্শনীটি নাট্য পালা নিয়ে গঠিত হয়, যা মণিপুর উপত্যকার সর্বত্র পরিবেশিত হয়। মন্দির কেন্দ্রিক অরিবা পালা এবং মনোহর সাই পালা বর্তমানে খুব কম দেখতে পাওয়া যায়। প্রভুর রথ উৎসব বলে চিহ্নিত করে বর্ষার সময় মন্দিরের মধ্যে "খুবাক এসেই" পালন করা হয়। নতুন ঘর উদ্বোধন এবং সকল জীবনচক্র অনুষ্ঠানে যেমন- কান ছিদ্র করার অনুষ্ঠান (শৈশবে পুরুষ এবং স্ত্রী উভয়ের জন্য), উপনয়ন (কিশোর বয়সী পুরুষদের জন্য), বিবাহ ও মৃত্যুশয্যার অনুষ্ঠানে সংকীর্তনের প্ৰচলন রয়েছে। এভাবেই মণিপুরী বৈষ্ণবদেরর জীবনে সংকীর্তনকে ঈশ্বরের দৃশ্যমান প্রকাশ হিসাবে বিবেচনা করা হয়।"
অক্সালোসাকসিনিক অ্যাসিড

অক্সালোসাকসিনিক অ্যাসিড হলো সাইট্রিক অ্যাসিড চক্রের একটি সাবস্ট্রেট। আইসোসাইট্রেট ডিহাইড্রোজিনেজ দ্বারা এর কার্য ঘটে। অক্সালোসাকসিনিক অ্যাসিডের লবণ ও এস্টারসমূহকে অক্সালোসাকসিনেট বলা হয়।
অক্সালোসাকসিনিক অ্যাসিড/অক্সালোসাকসিনেটগুলো হলো ট্রাইকার্বক্সিলিক অ্যাসিড চক্রের ৬-কার্বনবিশিষ্ট অস্থায়ী মধ্যবর্তী যৌগ। এটি এক ধরনের কিটো অ্যাসিড। আইসোসাইট্রেট থেকে আলফা-কিটোগ্লুটারিক অ্যাসিড তৈরির সময় সবাত কার্বন-বিয়োজনে এটি উৎপন্ন হয়। আইসোসাইট্রেট ডিহাইড্রোজিনেজ অ্যানজাইম বিক্রিয়ার অনুঘটক হিসেবে কাজ করে। প্রথমে আইসোসাইট্রেট এনএডি+ কো-অ্যানজাইম দ্বারা জারিত হয়ে অক্সালোসাকসিনিক অ্যাসিড/অক্সালোসাকসিনেট উৎপন্ন করে। অক্সালোসাকসিনিক অ্যাসিড আলফা-কিটো এবং বিটা-কিটো (অস্থায়ী যৌগ) উভয় ধরনের অম্লই হতে পারে। ৫-কার্বনবিশিষ্ট অণু ২-অক্সোগ্লুটারেট তৈরির উৎসেচক-বিক্রিয়ায় কার্বন ডাই-অক্সাইড অণুর বিয়োজন একটি বিটা-কিটো যৌগের বৈশিষ্ট্য হিসেবে গণ্য।
টার্কের পাথর মসজিদ

টার্কের পাথর মসজিদ () ইরানের পূর্ব আজারবাইজান প্রদেশের অন্যতম ঐতিহাসিক মসজিদ, যা মিয়ানেহ শহর থেকে ২৫ কিলোমিটার দূরে টার্ক শহরে অবস্থিত।
মসজিদটি মিয়ানেহ শহর থেকে ২৯ কিলোমিটার দূরে অবস্থিত এবং এর অধিকাংশ অংশ পাথর দিয়ে তৈরি। মসজিদটি পূর্ব আজারবাইজানের সবচেয়ে গুরুত্বপূর্ণ স্থাপত্যগুলির একটি। এতে ব্যবহৃত স্থাপত্য শৈলী এবং ভবন উপাদান বিগত শতাব্দীর ইসলামী স্থাপত্য শিল্পকে তুলে ধরে।
এই মসজিদের একটি আঙ্গিনা আছে যেখানে দুটি প্রবেশদ্বার এবং একটি মিনার রয়েছে। মিনারটি ফুলের তোড়া দিয়ে সাজানো এবং উপরের অংশ ধ্বংস হয়ে গিয়েছে। ভিতরের দেয়ালে ও প্রবেশদ্বারে শিলালিপি লাগানো আছে।
আয়তক্ষেত্রাকার মসজিদের মূল অংশ ৯০.১৭ × ২১.৫ মিটার। জেলো খান মিহরাবের উপর একটি বড় গম্বুজ রয়েছে এবং মসজিদ জুড়ে পাথরের তৈরি ১২টি ছোট গম্বুজ রয়েছে।
পাথর মসজিদের নির্মাণ তারিখ পরিষ্কার নয় এবং এ ব্যাপারে কোন শিলালিপি পাওয়া যায়নি।
মসজিদটি ইরানের জাতীয় স্থাপত্যের তালিকাভুক্ত।
অক্সিডেজ

অক্সিডেজ হলো এক ধরনের উৎসেচক, যা জারণ-বিজারণ বিক্রিয়ায় অনুঘটনের কাজ করে থাকে। এ সমস্ত বিক্রিয়ায় ইলেকট্রন গ্রহীতা হিসেবে বিশেষ করে ডাইঅক্সিজেন (O) উপস্থিত থাকে। বিক্রিয়ায় হাইড্রোজেন পরমাণুর দানের মাধ্যমে অক্সিজেন পানি (HO) বা হাইড্রোজেন পারক্সাইডরূপে (HO) বিজারিত হয়। কিছু কিছু জারণ-বিজারণ বিক্রিয়ায় সাধারণত মুক্ত আণবিক অক্সিজেন যুক্ত থাকে না। মনোঅ্যামিন অক্সিডেজ বা জ্যান্থিন অক্সিডেজ সম্পৃক্ত বিক্রিয়াগুলোয় এমনটি হয়ে থাকে।
অক্সিডেজসমূহ অক্সিডোরিডাকটেজ এনজাইমের একটি উপশ্রেণি।
অক্সিডেজ এনজাইমের একটি গুরুত্বপূর্ণ উদাহরণ হলো সাইটোক্রোম সি অক্সিডেজ। এই এনজাইমটি ইলেকট্রন পরিবহন শিকলের চূড়ান্ত উৎপাদ ও শক্তি উৎপাদনের জন্য অক্সিজেন নিযুক্তকরণের জন্য প্রধান এনজাইম হিসেবে কাজ করে। এছাড়া অক্সিডেজ এনজাইমের অন্যান্য উদাহরণ হলো:
অণুজীববিজ্ঞানে অক্সিডেজ পরীক্ষা দ্বারা ব্যাকটেরিয়াল স্ট্রেইনের ফিনোটাইপ বৈশিষ্ট্য শনাক্ত করা হয়। অক্সিডেজ পরীক্ষার মাধ্যমে কোনো নমুনা ব্যাকটেরিয়া সাইটোক্রোম অক্সিডেজ উৎপাদন করে কিনা (এবং এর সাহায্যে ইলেকট্রন সংবহন শিকলের মাধ্যমে অক্সিজেন ব্যবহার করে কিনা) তা নিশ্চিত করা যায়। কোনো ব্যাকটেরিয়া সবাত নাকি অবাত, অক্সিডেজ পরীক্ষার মাধ্যমে তা নির্ণয় করা যায়।
সেমবক্কম

সেমবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে তাম্বরম ও মেটবক্কম শহরদ্বয়ের মাঝে অবস্থিত একটি জনগণনা শহর।
১৯৭৪ খ্রিস্টাব্দে বিজ্ঞপ্তি জারি করার মাধ্যমে এটিকে চেন্নাই মহানগর অঞ্চলের অন্তর্ভুক্ত করা হয়। এটি বেলাচেরি মূল সড়কের উপর অবস্থিত।‌ সেমবক্কম বাস ও তাম্বরম থেকে ট্রেন পরিষেবা মাধ্যমে শহরের বিভিন্ন অংশের সাথে সুপরিবহনযোগ্য। ১৯৮৪ খ্রিস্টাব্দে সেমবক্কম সহ রাজাকীলবক্কম ও গৌরীবক্কমকে গ্রাম পঞ্চায়েত থেকে নগর পঞ্চায়েতে পরিণত করা হয়।
তামিলনাড়ু রাজ্য সরকার চেন্নাই শহরের নিকটবর্তী তাম্বরম, পল্লাবরম ও আবাড়ি এই তিনটি অঞ্চলকে কেন্দ্র করে তিনটি পৃথক পৌর নিগম গঠন করার পরিকল্পনা নিয়েছেন৷ এটি বাস্তবায়িত হলে সেমবক্কম তাম্বরম পৌরনিগমের অন্তর্ভুক্ত হবে৷ বর্তমানে এই জনগণনা নগরে রয়েছে ১৫ টি ওয়ার্ড৷
২০১১ খ্রিটাব্দে ভারতের জনগণনা অনুযায়ী সেমবক্কমের মোট জনসংখ্যা ৪৫,৩৫৬ জন, যেখানে ২২,৭০৫ জন পুরু ও ২২,৬৫১ জন নারী৷ অর্থাৎ প্রতিহাজার পুরুষে ৯৯৮ জন নারীর বাস৷ মোট পরিবার সংখ্যা ১১,৬৬৮ টি৷ ছয় বছর অনূর্ধ্ব শিশু সংখ্যা ৫,০০৩, যা মোট জনসংখ্যার ১১.০৩ শতাংশ৷ সেমবক্কমের মোট সাক্ষরতার হার ৯২.৫২ শতাংশ, যেখানে পুরুষ সাক্ষরতার হার ৯৫.৪৪ শতাংশ ও নারী সাক্ষরতার হার ৮৯.৬২ শতাংশ৷
আ স্ক্যান্ডেল ইন বোহেমিয়া

"আ স্ক্যান্ডেল ইন বোহেমিয়া" (ইংরেজি: "A Scandal in Bohemia"; অনুবাদ: "বোহেমিয়ায় কেলেংকারি") হল আর্থার কোনান ডয়েল সৃষ্ট কাল্পনিক গোয়েন্দা চরিত্র শার্লক হোমসের কীর্তিকলাপ নিয়ে লেখা প্রথম ছোটোগল্প এবং সামগ্রিকভাবে তৃতীয় রচনা। এটিই ডয়েলের লেখা ৫৬টি শার্লক হোমস ছোটোগল্পের মধ্যে তথা সিডনি প্যাজিট চিত্রিত ৩৮টি শার্লক হোমস রচনার মধ্যে প্রথম। গল্পটি আইরিন অ্যাডলার নামক চরিত্রটির উপস্থাপনার জন্য বিশেষভাবে উল্লেখযোগ্য। মাত্র একটি গল্পে উপস্থাপিত হলেও এই চরিত্রটি সমগ্র শার্লক হোমস ধারাবাহিকের সর্বাপেক্ষা উল্লেখযোগ্য নারী চরিত্র। ডয়েল তাঁর নিজের প্রিয় বারোটি হোমস কাহিনির তালিকায় "আ স্ক্যান্ডেল ইন বোহেমিয়া" গল্পটিকে পঞ্চম স্থান দিয়েছিলেন।
১৮৯১ সালের ২৫ জুন "দ্য স্ট্র্যান্ড ম্যাগাজিন"-এর জুলাই সংখ্যায় "আ স্ক্যান্ডেল ইন বোহেমিয়া" গল্পটি প্রথম প্রকাশিত হয়। এরপর ১৮৯২ সালে "দি অ্যাডভেঞ্চারস অফ শার্লক হোমস" গল্প-সংকলনে প্রথম গল্প হিসেবে স্থান পায় এটি।
১৮৮৮ সালের ২০ মার্চ ড. ওয়াটসন ২২১বি বেকার স্ট্রিটে আসেন শার্লক হোমসের সঙ্গে দেখা করতে। সেই সময় এক মুখোশধারী ভদ্রলোক সেখানে এসে উপস্থিত হন। প্রথমে তিনি নিজের পরিচয় দেন কাউন্ট ফন ক্র্যাম নামে। কিন্তু হোমস তাঁর প্রকৃত পরিচয় অনুমানে সক্ষম হন। জানা যায়, তিনি আসলে কাসেল-ফেলস্টেইনের গ্র্যান্ড ডিউক তথা উত্তরাধিকারসূত্রে বোহেমিয়ার রাজা ভিলহেম গটসরিখ সিগিসমন্ড ফন অর্মস্টেইন। রাজা তাঁর সমস্যার কথা জানাতে গিয়ে বলেন, পাঁচ বছর আগে তিনি মার্কিন অপেরা গায়িকা আইরিন অ্যাডলারের সঙ্গে একটি গোপন সম্পর্কে জড়িয়ে পড়েছিলেন। অ্যাডলার সেই সময়েই অবসর গ্রহণ করেছিলেন এবং বর্তমানে তিনি লন্ডনের বাসিন্দা। কিছুদিনের মধ্যেই রাজা এক তরুণী স্ক্যান্ডিনেভীয় রাজকুমারীকে বিয়ে করতে চলেছেন। কিন্তু তাঁর ভয়, পূর্বসম্পর্কের কথা জানাজানি হলে সেই বিয়ে ভেঙে যেতে পারে।
"আ স্ক্যান্ডাল ইন বোহেমিয়া" প্রথম ১৮৯১ সালের জুলাই মাসে "দ্য স্ট্র্যান্ড ম্যাগাজিন"-এ যুক্তরাজ্যে এবং ১৮৯১ সালের আগস্ট মাসে "স্ট্র্যান্ড"-র মার্কিন সংস্করণে মার্কিন যুক্তরাষ্ট্রে প্রকাশিত হয়। গল্পটি "দ্য স্ট্র্যান্ড ম্যাগাজিন"-এ সিডনি পেজেট অঙ্কিত দশটি চিত্রসহ প্রকাশিত হয়। এটি ছোটগল্প সংকলন "দ্য অ্যাডভেঞ্চারস অব শার্লক হোমস"-এ অন্তর্ভুক্ত করা হয়, যা অক্টোবর ১৮৯২ সালে প্রকাশিত হয়।
নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার

নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা নাট্যধর্মী টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - পুরুষ" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন জন চার্লস ড্যালি ও বব নিউহার্ট। ১৯৬৯ সালে এটি "শ্রেষ্ঠ টিভি অভিনয়শিল্পী - নাট্য" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়।
এড অ্যাসনার, জন ফরসিথ, জন হ্যাম, হিউ লরি ও টেলি স্যাভালাস সর্বাধিক দুবার করে এই পুরস্কার অর্জন করেন। পিটার ফক ও টম সেলেক সর্বোচ্চ সাতবার এই পুরস্কারের মনোনয়ন লাভ করেন। বর্তমান বিজয়ী ব্রায়ান কক্স "সাকসেশন" ধারাবাহিকে লোগান রয় চরিত্রে অভিনয় করে এই পুরস্কার অর্জন করেন।
সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার

সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা সঙ্গীতধর্মী বা হাস্যরসাত্মক টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - পুরুষ" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন জন চার্লস ড্যালি ও বব নিউহার্ট। ১৯৬৯ সালে এটি "শ্রেষ্ঠ টিভি অভিনয়শিল্পী - সঙ্গীতধর্মী বা হাস্যরসাত্মক" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়।
অ্যালান আলডা এই বিভাগে সর্বাধিক ছয়বার পুরস্কৃত হয়েছেন এবং সর্বোচ্চ ১১টি মনোনয়ন লাভ করেছেন। বর্তমান বিজয়ী রামি ইউসেফ "রামি" ধারাবাহিকে অভিনয়ের জন্য এই পুরস্কার অর্জন করেন।
নাট্যধর্মী টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার

নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা নাট্যধর্মী টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - নারী" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন পলিন ফ্রেডরিকস। ১৯৬৯ সালে এটি "শ্রেষ্ঠ টিভি অভিনেত্রী - নাট্য" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়।
অ্যাঞ্জেলা ল্যান্সবারি এই বিভাগে সর্বাধিক চারবার পুরস্কৃত হন এবং সর্বোচ্চ দশবার এই পুরস্কারের মনোনয়ন লাভ করেন। বর্তমান বিজয়ী অলিভিয়া কলম্যান "দ্য ক্রাউন" ধারাবাহিকে অভিনয় করে এই পুরস্কার অর্জন করেন।
জার্সি ক্রিকেট বোর্ড

জার্সি ক্রিকেট বোর্ড হচ্ছে জার্সিতে ক্রিকেট খেলার অফিসিয়াল ক্রীড়া পরিচালনা সংস্থা। আন্তর্জাতিক ক্রিকেট কাউন্সিল (আইসিসি)তে জার্সি ক্রিকেট বোর্ড হচ্ছে জার্সির প্রতিনিধিত্বকারী একটি সংস্থা এবং ২০০৭ সাল থেকে আইসিসির সহযোগী সদস্য এবং ২০০৫ সালে সংস্থাটি আইসিসির সদস্যপদ লাভ করে। সংস্থাটি ইউরোপীয় ক্রিকেট কাউন্সিলেরও সদস্য। জার্সি ক্রিকেট বোর্ডের সদরদপ্তর হচ্ছে সেন্ট হেলিয়ার, জার্সি।
২০২০-এর মার্চে, করোনা ভাইরাস বৈশ্বিক মহামারীর কারণে পূর্বে থেকেই ১ জুন ২০২০ পর্যন্ত সকল ধরনের ক্রিকেট কর্মকাণ্ড প্রত্যাহার করে।
সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার

সঙ্গীতধর্মী বা হাস্যরসাত্মক টিভি ধারাবাহিকে শ্রেষ্ঠ অভিনেত্রী বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা সঙ্গীতধর্মী বা হাস্যরসাত্মক টেলিভিশন ধারাবাহিকের সেরা অভিনেত্রীদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - নারী" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন পলিন ফ্রেডরিকস। ১৯৬৯ সালে এটি "শ্রেষ্ঠ টিভি অভিনেত্রী - সঙ্গীতধর্মী বা হাস্যরসাত্মক" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়।
ক্যারল বার্নেট এই বিভাগে সর্বাধিক পাঁচবার পুরস্কৃত হন এবং সর্বোচ্চ ১২ বার এই পুরস্কারের মনোনয়ন লাভ করেন। বর্তমান বিজয়ী ফিবি ওয়ালার-ব্রিজ "ফ্লিব্যাগ" ধারাবাহিকে অভিনয় করে এই পুরস্কার অর্জন করেন।
শাহী জিরা

শাহী জিরা (বৈজ্ঞানিক নাম: "Elwendia persica"; "এলোয়েন্ডিয়া পার্সিকা"), শাহি জিরা, শাহ জিরা বা শা জিরা হলো অ্যাপিয়াসি গোত্রের একটি উদ্ভিদ প্রজাতি। এটি জিরার ("কিউমিনাম সাইমিনাম") সাথে সম্পৃক্ত এবং কখনো কখনো একে “কালো জিরা”, “ব্ল্যাক কিউমিন”, “ব্ল্যাকসিড”, “কালো কারোয়া” ইত্যাদি নামেও অভিহিত করা হয়। শাহী জিরার ব্যবহারে খাদ্যে কিছুটা মেটো ও ধোঁয়াটে গন্ধ আসে। নাম ও শাহী জিরার গঠনগত কারণে কখনো কখনো কালো জিরার ("নিজেলা স্যাটিভা") সাথে শাহী জিরার বিভ্রান্তি তৈরি হয়, যদিও এরা ভিন্ন ভিন্ন গোত্রের প্রজাতি।
শুকনো শাহী জিরার ফল উত্তর ভারত, বাংলাদেশ, পাকিস্তান, আফগানিস্তান, তাজিকিস্তান ও ইরানের রন্ধনপ্রণালীতে মসলা হিসেবে ব্যবহৃত হয়। এই অঞ্চলের বাইরে মসলা হিসেবে শাহী জিরা অনেকটা অপ্রচলিত।
বাংলা ভাষায় এই মসলাকে “শাহী জিরা” বা “শা জিরা” হিসেবে অভিহিত করা হয়। এছাড়া অন্যান্য ভাষায় এর প্রচলিত নামের মধ্যে রয়েছে: হিন্দিতে “কালা জিরা” () বা “শাহি জিরা” (), উর্দুতে “সিয়াহ জিরাহ” (), “কালা জিরা” () বা “জিরাহ কুহি” (; "বুনো বা পার্বত্য জিরা"), ফার্সি ভাষায় “জিরেহ কুহি” (; "বুনো জিরা"), তাজিক ভাষায় “সিয়োহ দোনা” (; "কালো বীজ") এবং মালয়ালম ভাষায় “শাহজীরকম” ()।
শাহী জিরা নামটি ফারসি “সিয়াহি” (শাব্দিক অর্থ "কালো") শব্দের অপভ্রংশ হতে পারে। হিন্দুস্তানি ভাষায়ও “সিয়াহি” শব্দের অর্থ “কৃষ্ণ কালো”। তবে, বাংলা ভাষায় “কালো জিরা” বলতে "নিজেলা স্যাটিভা" ("Nigella sativa") নামক অপর একটি উদ্ভিদের বীজকে নির্দেশ করে। এই বীজও বাঙালি রন্ধনপ্রণালীতে বহুল ব্যবহৃত হয়।
শাহী জিরার উদ্ভিদে ছোট ছোট বীজযুক্ত ফল উৎপন্ন হয় এবং উদ্ভিদ শুকিয়ে যাওয়ার পর এর বীজ সংগ্রহ করা যায়। প্রতিটি গাছ থেকে ৫ থেকে ৮ গ্রামের বেশি শাহী জিরা সংগ্রহ করা যায় না। ফলে এই মসলার দামও অনেক বেশি (১৯৮৭ সালের হিসাবে প্রতি ১০ গ্রামে ২ মার্কিন ডলার)।
ভারতীয় রন্ধনশৈলীতে খাবার পরিবেশনের সময় শাহী জিরা ব্যবহার করা হয়। গোটা অবস্থায় শাহী জিরা ব্যবহার করা হয়; গুঁড়া করা হলে এর ফ্ল্যাভার বা গন্ধ নষ্ট হয়ে যায়।
পুলিশ ক্যাডেট

একজন পুলিশ ক্যাডেট হয় একজন প্রশিক্ষণার্থী পুলিশ কর্মকর্তা অথবা কোন যুব সংগঠনের সদস্যের কাছে পাঠাতে পারেন যেখানে তরুণরা আইন শৃঙ্খলা রক্ষাকারী বাহিনী এবং পুলিশের কাজে অংশগ্রহণ করতে পারে।
মার্কিন যুক্তরাষ্ট্রের অনেক পুলিশ বিভাগ পুলিশ ক্যাডেট কর্মসূচী প্রদান করে, যেমন যুক্তরাজ্যের বেশ কিছু পুলিশ বাহিনী।
রি:জিরো কারা হাজিমারু ইসেকাই সেইকাতসু (মৌসুম ২)

রি:জিরো কারা হাজিমারু ইসেকাই সেইকাতসু হলো তাপ্পেই নাগাতসুকির লিখিত আর শিনিচিরু ওতসুকা দ্বারা সচিত্রিত লাইট উপন্যাসের অ্যানিমে সংস্করণ। ২০১৯ সালের ২৩শে মার্চ, এটা ঘোষণা করা হয় যে সিরিজের দ্বিতীয় মৌসুম তৈরির কাজ শুরু হয়ে গেছে। প্রথম মৌসুমের শিল্পী ও নির্মাতারাই পুনরায় দ্বিতীয় মৌসুমে কাজ করেছেন এবং কোভিড-১৯ পরিস্থিতির জন্যে ২০২০ সালের জুলাই মাস থেকে দ্বিতীয় মৌসুমের সম্প্রচার শুরু করা হয়, যদিও এপ্রিল মাস থেকে সেটা হওয়ার কথা ছিল। এইবারের মৌসুমটিকে দুই ভাগে ভাগ করা হয়েছে। প্রথম তেরোটি পর্ব, ২০২০ সালের ৮ই জুলাই থেকে সম্প্রচার করা হবে এবং বাকি পর্বগুলি আবার ২০২১ সালের ৬ই জানুয়ারি থেকে সম্প্রচারিত হবে। প্রথম ভাগের ওপেনিং থিম "রিয়েলাইজ" গেয়েছেন কোনোমি সুজুকি, যেখানে এন্ডিং থিম হিসেবে নোনোকের "মেমেন্টো" গানটি নেওয়া হয়েছেন। অবশিষ্ট চতুর্দশ পর্ব থেকে পঞ্চবিংশ পর্ব পর্যন্ত ওপেনিং থিম হিসেবে "লঙ্গ সট" গানটি নেওয়া হয়েছে, যেটি গেয়েছেন মায়ু মায়শিমা এবং নোনোকের "বিলিভ ইন ইউ" গানটি এন্ডিং থিম হিসেবে বাকি সিরিজে জায়গা করে নিয়েছে।
<onlyinclude>
</onlyinclude>
জামুর ইসলামিয়া সিনিয়র আলিম মাদ্রাসা

জামুর ইসলামিয়া সিনিয়র আলিম মাদ্রাসা বগুড়া জেলার নন্দীগ্রাম উপজেলায় অবস্থিত একটি মাদ্রাসা। এটি মেজর এবং দাখিল (এসএসসি) পাশাপাশি আলিম এইচএসসি-তে ইসলামিক শিক্ষা সরবরাহ করে। মাদ্রাসাটি ইসলামিক আরবি সম্পর্কিত।মাদরাসার দাখিল ও আলিম উভয় বিভাগেই মানবিক বিভাগ রয়েছে।জামুর ইসলামিয়া আলিম মাদ্রাসা বাংলাদেশের বগুড়া জেলার একটি শিক্ষাপ্রতিষ্ঠান।যা একটি প্রাচীন প্রতিষ্ঠান। ১৯৪৫ সালে মাদ্রাসাটি প্রতিষ্ঠিত।
এ প্রতিষ্ঠানটি বগুড়া জেলার শেরপুর উপজেলার নন্দিগ্রাম ইউনিয়নে অবস্থিত।
১/১/১৯৭০ সালে মাদ্রাসাটি প্রতিষ্ঠিত হয়।
মাদ্রাসা পরিচালনার জন্য ইসলামী বিশ্ববিদ্যালয় কুষ্টিয়ার সাবেক ভাইস চ্যান্সেলর জনাব আলহাজ্ব ড. মুহাম্মদ ইনাম উল হক-কে সভাপতি করে ১১ জন বিশিষ্ট পরিচালনা পরিষদ রয়েছে।
মাদ্রাসার অধ্যক্ষ জনাব মাওলানা মোঃহাফিজুর রহমান সহ ১১ জন শিক্ষক ২ জন শিক্ষিকা নিয়জিত আছেন।
মাদ্রাসার মূল ভবনটি একটি মাত্র ভবন। মাদ্রাসার সামনে একটি পুকুর বিদ্যমান এবং তার কাছেই রয়েছে আর একটি মসজিদ
এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে ছয় শতাধিক শিক্ষার্থী অধ্যয়নরত আছে।
বিগত বছরের পাশের হার ৯৬%। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।
১৯৬৩ সালের বাংলা চলচ্চিত্রের তালিকা

এটি ১৯৬৩ সালের কলকাতায় নির্মিত টলিউড (বাংলা ভাষা চলচ্চিত্র শিল্প) ছায়াছবির একটি তালিকা।
লখনউ উত্তর বিধানসভা কেন্দ্র

লখনউ উত্তর ভারতের উত্তর প্রদেশের লখনউ জেলার একটি নির্বাচনী এলাকা। এটি লখনউ শহরের উত্তর অংশ নিয়ে গঠিত। ২০১৭ সালের ইউপি বিধানসভা ভোটে এই কেন্দ্রে ভিভিপ্যাটসহ ইভিএমের সুবিধা ছিল।
লখনউ উত্তর, লখনউ লোকসভা কেন্দ্রের পাঁচটি বিধানসভা কেন্দ্রের একটি। ২০০৮ সাল থেকে, ৪০৩টি বিধানসভা কেন্দ্রের মধ্যে এই কেন্দ্রের অবস্থান হল ১৭২ নম্বর।
বর্তমানে এই আসনটির বিধায়ক হলেন ভারতীয় জনতা পার্টির নীরাজ বোরা, যিনি ২০১৭ উত্তর প্রদেশ বিধানসভা নির্বাচনে সমাজবাদী পার্টির প্রার্থী অভিষেক মিশ্রকে ২৭,২৭৬টি ভোটের ব্যবধানে পরাজিত করেন।
১৯৬২ সালের বাংলা চলচ্চিত্রের তালিকা

এটি ১৯৬২ সালের কলকাতা ভিত্তিক শিল্প দ্বারা নির্মিত বাংলা ছায়াছবির তালিকা।
১৯৬২ সালে প্রকাশিত বাংলা চলচ্চিত্রের একটি তালিকা।
গ্রিন লাইন (ওয়াশিংটন মেট্রো)

গ্রিন লাইন কলম্বিয়া জেলা ও মার্কিন যুক্তরাষ্ট্রের মেরিল্যান্ডের প্রিন্স জর্জ কাউন্টি বিভাগের ২১ টি স্টেশন নিয়ে গঠিত ওয়াশিংটন মেট্রো ব্যবস্থার একটি দ্রুতগামী গণপরিবহন লাইন। গ্রিন লাইনটি ব্রাঞ্চ অ্যাভিনিউ থেকে গ্রিনবেল্ট পর্যন্ত বিস্তৃত। এটি মূল মেট্রোরেল নির্মাণের পরিকল্পনার শেষ লাইন ছিল এবং ওয়াশিংটন শহরের মধ্য দিয়ে উত্তর-দক্ষিণে বিস্তৃত তিনটি লাইনের মধ্যে একটি। গ্রিন লাইন এল'ইনফ্যান্ট প্লাজা থেকে গ্রিনবেল্ট পর্যন্ত হলুদ লাইনের সাথে রেল ট্র্যাকগুলি ভাগাভাগি করে।
মেট্রোর পরিকল্পনা ১৯৫৫ সালে গণপরিবহন জরিপ দিয়ে শুরু হয়, যা ১৯৮০ সালের জন্য আঞ্চলিকভাবে প্রয়োজনীয় অঞ্চলের চাহিদা মেটাতে ফ্রিওয়ে ও গণপরিবহন ব্যবস্থা উভয়েরই পূর্বাভাস দেওয়ার চেষ্টা করেছিল। ১৯৫৯ সালে, অধ্যয়নের চূড়ান্ত প্রতিবেদনে দুটি দ্রুতগামী গণপরিবহন লাইন অন্তর্ভুক্ত ছিল, যা ওয়াশিংটনের শহরতলির জন্য প্রত্যাশিত ছিল। এই পরিকল্পনাটি কলম্বিয়া জেলার মধ্যে বিস্তীর্ণ ফ্রিওয়ে নির্মাণের কথা জানিয়েছিল, তাই আশঙ্কিত বাসিন্দারা আইনটির পক্ষে তদবির করেন, যার ফলে একটি নতুন পরিবহন সংস্থা তৈরি হয় ও ফ্রিওয়ে নির্মাণ বাঁধা প্রাপ্ত হয়। "ন্যাশনাল ক্যাপিটাল ট্রান্সপোর্টেশন অ্যাডমিনিস্ট্রেশন" সংস্থা "১৯৬২ জাতীয় রাজধানী অঞ্চলের পরিবহন" প্রতিবেদন জারি করে, এতে গ্রিন লাইন নির্মাণের পথটি অন্তর্ভুক্ত করা হয়নি। শহরতলীর ৭তম রাস্তার অধীনে ১৯৬৭ সালে একটি কেন্দ্রীয় রুট কেবলমাত্র প্রাথমিকভাবে "অভ্যন্তরীণ শহরে" পরিষেবা পরিবেশন করার জন্য যুক্ত হয়।
ওয়াশিংটন মেট্রোপলিটন এরিয়া ট্রানজিট অথরিটি (ডাব্লুএমটিএ) বোর্ড ১৯৬৮ সালের মার্চ মাসে ৯৮-মাইল (১৫৮ কিমি) আশ্রিত আঞ্চলিক ব্যবস্থার (এআরএস) অনুমোদন করে, যার মধ্যে ব্রাঞ্চ অ্যাভিনিউ থেকে গ্রিনবেল্ট পর্যন্ত বিস্তৃত গ্রিন লাইনটি অন্তর্ভুক্ত ছিল। এটি ভবিষ্যতে মেরিল্যান্ডের লরেল ও ব্র্যান্ডইউইন পর্যন্ত সম্ভাব্য সম্প্রসারণের পূর্বাভাস দিয়েছিল।
কাজাম

কাজাম যুক্তরাজ্য ভিত্তিক স্মার্টফোন ব্র্যান্ড, প্রাক্তন এইচটিসি কর্মচারীদের দ্বারা ২০১৩ সালে প্রতিষ্ঠিত হয়েছিল। ব্র্যান্ডটি তাদের পণ্যের প্রচারের জন্য বিনামূল্যে স্ক্রিন প্রতিস্থাপনের সেবা প্রদান করেছে। 
কোম্পানি হাউসে দাখিলকৃত নথিপত্রে দেখায় যে কাজাম ২০১৭ সালের এপ্রিলে প্রশাসনে ঢুকে এবং ২০১৮ সালের মধ্যে ধার পরিশোধ করে।
ইনক্লাব (চলচ্চিত্র)

ইনক্লাব ২০০২ সালের অনুপ সেনগুপ্ত পরিচালিত বাংলা অ্যাকশন থ্রিলার চলচ্চিত্র। ছবিতে অভিনেতা প্রসেনজিৎ চট্টোপাধ্যায় এবং অর্পিতা পাল মুখ্য চরিত্রে অভিনয় করেছেন। ছবিটির সংগীতায়োজন করেছেন এস শুভায়ু।
মেটবক্কম

মেটবক্কম দক্ষিণ ভারতের তামিলনাড়ু রাজ্যে অবস্থিত চেন্নাই জেলায় চেন্নাই শহরের উপকণ্ঠে অবস্থিত একটি জনগণনা নগর। এটি চেন্নাই মহানগরের দক্ষিণ প্রান্তে অবস্থিত, পার্শ্ববর্তী অঞ্চলগুলির মধ্যে রয়েছে শোলিঙ্গনলুর, মাড়িবক্কম, চেলায়ুর, কীলকট্টলাই, বেলাচেরি এবং তাম্বরম৷ এটি উন্নতিশীল ওট্টিয়মবক্কম - পোণ্মার - সীতালবক্কম করিডরের কেন্দ্রে অবস্থিত৷
গ্র্যান্ড সাদার্ন ট্রাঙ্ক রোড বরাবর ক্রোমপেট, পল্লাবরম, বরঙ্গীমালাই সহজগম্য৷
২০১২ খ্রিস্টাব্দের রিপোর্ট অনুসারে গ্লোবাল কনসালটেন্টস নাইট ফ্রাংক ভারতের ছটি বৃহত্তর নগরাঞ্চলের পরিসংখ্যান করে। পরিসংখ্যান অনুযায়ী এই অঞ্চলের জমির মূল্য পাঁচ বছরে ১০৩ শতাংশ বৃদ্ধি পাওয়া যায় সারা ভারতে ১৩তম স্থান অধিকার করেছে।
২০১১ খ্রিটাব্দে ভারতের জনগণনা অনুযায়ী মেটবক্কমের মোট জনসংখ্যা ২৯,৭১০ জন, যেখানে ১৪,৯৮৮ জন পুরু ও ১৪,৭২২ জন নারী৷ অর্থাৎ প্রতিহাজার পুরুষে ৯৮২ জন নারীর বাস৷ মোট পরিবার সংখ্যা ৭,৭৮১ টি৷ ছয় বছর অনূর্ধ্ব শিশু সংখ্যা ৩,৮২৪, যা মোট জনসংখ্যার ১২.৮৭ শতাংশ৷ মেটবক্কমের মোট সাক্ষরতার হার ৯০.১৬ শতাংশ, যেখানে পুরুষ সাক্ষরতার হার ৯৪.১২ শতাংশ ও নারী সাক্ষরতার হার ৮৬.১৩ শতাংশ৷
আরুবা জাতীয় ফুটবল দল

আরুবা জাতীয় ফুটবল দল (, পাপিয়ামেন্তো: Seleccion Arubano di futbol) হচ্ছে আন্তর্জাতিক ফুটবলে আরুবার প্রতিনিধিত্বকারী পুরুষদের জাতীয় দল, যার সকল কার্যক্রম আরুবার ফুটবলের সর্বোচ্চ নিয়ন্ত্রক সংস্থা আরুবা ফুটবল ফেডারেশন দ্বারা নিয়ন্ত্রিত হয়। এই দলটি ১৯৮৮ সাল হতে ফুটবলের সর্বোচ্চ সংস্থা ফিফার এবং ১৯৮৬ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯২৪ সালের ৬ই এপ্রিল তারিখে, আরুবা প্রথমবারের মতো আন্তর্জাতিক খেলায় অংশগ্রহণ করেছে; আরুবায় অনুষ্ঠিত উক্ত ম্যাচে আরুবা কুরাসাওয়ের কাছে ৪–০ গোলের ব্যবধানে পরাজিত হয়েছে।
২,৫০০ ধারণক্ষমতাবিশিষ্ট ত্রিনিদাদ স্টেডিয়ামে "লে সেলেকসিওন" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আরুবার রাজধানী নর্টে অবস্থিত। বর্তমানে এই দলের ম্যানেজারের দায়িত্ব পালন করছেন মার্ভিক বের্মুদেস এবং অধিনায়কের দায়িত্ব পালন করছেন ডে ডেইকের মধ্যমাঠের খেলোয়াড় রেমন্ড বাতেন।
আরুবা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও আরুবা এপর্যন্ত একবারও অংশগ্রহণ করতে সক্ষম হয়নি।
থেরিক রুইজ, লেরয় ওহলার্স, এরিক আব্দুল, ফ্রেদেরিক রোনালদ গোমেস এবং ডোয়াইনালেক্স রাভেনের মতো খেলোয়াড়গণ আরুবার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০১৫ সালের নভেম্বর মাসে প্রকাশিত র‌্যাঙ্কিংয়ে আরুবা তাদের ইতিহাসে সর্বোচ্চ অবস্থান (১১২তম) অর্জন করে এবং ২০০৮ সালের ফেব্রুয়ারি মাসে প্রকাশিত র‌্যাঙ্কিংয়ে তারা ২০২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আরুবার সর্বোচ্চ অবস্থান হচ্ছে ৫০তম (যা তারা ১৯২৪ সালে অর্জন করেছিল) এবং সর্বনিম্ন অবস্থান হচ্ছে ২০৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
রানি এলিজাবেথ গোলাপ

"রোসা" 'কুইন এলিজাবেথ' হলো গোলাপি রঙের গ্র‍্যান্ডিফ্লোরা গোলাপের একটি কাল্টিভার। গোলাপ উৎপাদক ড. ওয়াল্টার ল্যামার্টস ১৯৫৪ সালে যুক্তরাষ্ট্রে এই গোলাপ উৎপাদন করেন। এই ধরনের গোলাপ বিশ্বব্যাপী ব্যাপক জনপ্রিয়। এই গোলাপ "বিশ্বের সবচেয়ে প্রিয় গোলাপ" সহ (১৯৭৯) বেশ কয়েকটি উল্লেখযোগ্য পুরস্কার অর্জন করে।
১৯৫২ সালে রানি দ্বিতীয় এলিজাবেথ ব্রিটেনের সিংহাসনে আরোহণের পর, তার সম্মানে গোলাপটির নাম রাখা হয় 'কুইন এলিজাবেথ'। 'কুইন এলিজাবেথ' গোলাপের স্টক মাতৃ-উদ্ভিদ হলো হাইব্রিড টি-রোজ "রোসা" 'শার্লট আর্মস্ট্রং' এবং ফ্লোরিবান্ডা ধরনের গোলাপ 'ফ্লোরাডোরা'। অন্তত ৩০টি নতুন ধরনের হাইব্রিড গোলাপ কাল্টিভার উৎপাদনে 'কুইন এলিজাবেথ' ব্যবহার করা হয়েছে। 'কুইন এলিজাবেথ' গোলাপের অন্যান্য রঙের প্রকরণের মধ্যে অন্যতম হলো: 'হলুদ কুইন এলিজাবেথ' (১৯৬৪) এবং 'শ্বেত কুইন এলিজাবেথ' (বা, 'ব্লাংক কুইন এলিজাবেথ' ১৯৬৫)। এছাড়া, 'ক্লাইম্বিং কুইন এলিজাবেথ' (১৯৫৭) নামে আরেকটি সবল ও আরোহী প্রকরণ ব্যাপক জনপ্রিয় হয়েছে।
'কুইন এলিজাবেথ' হলো এক ধরনের লম্বা, সরু ও খাড়া গুল্মজাতীয় উদ্ভিদ। এরা উচ্চতায় ৫ থেকে ১০ ফুট (১৫০—৩০৫ সেন্টিমিটার) এবং বিস্তারে ৩ থেকে ৪ ফুট (৯০—১৮২ সেন্টিমিটার) হয়ে থাকে। ফুলগুলো পূর্ণবিকশিত অবস্থায় ৪ থেকে ৫ ইঞ্চি (১০–১২ সেন্টিমিটার) প্রশস্ত হয়ে থাকে। ফুলে ২৬ থেকে ৪০টি বড় বড় পাপড়ি থাকে। পাপড়িগুলোর সম্মুখপৃষ্ঠ হালকা গোলাপি এবং পেছনের পৃষ্ঠ গাঢ় গোলাপি বর্ণের। ৩–১৫টি ফুলের বড় ও উন্মুক্ত গুচ্ছে পুষ্পায়ন ঘটে। ফুলে হালকা ও মৃদু সুগন্ধ বিদ্যমান। ফুলের কাঠামো উচ্চ-কেন্দ্রীয় বা পেয়ালাকৃতির হয়ে থাকে। কুঁড়ি কেন্দ্রিক। গাঢ় সবুজ রঙের পাতা বড়, চামড়াটে ও গোলাকার উপপত্র সংবলিত। গাছের শক্ত ও খাড়া কাণ্ডের জন্য এটি জনপ্রিয় উদ্যান উদ্ভিদে পরিণত হয়। পুরু কাণ্ড ও বড় কাঁটাযুক্ত এই উদ্ভিদ অত্যন্ত বলিষ্ঠ; অপেক্ষাকৃত অনুর্বর জমিতেও এই ধরনের গোলাপ ভালো জন্মে। উদ্ভিদ রোগ-সহনীয়। বসন্ত থেকে শরৎকাল এতে পর্যন্ত ব্যাপক পুষ্পায়ন ঘটে। এটি যুক্তরাষ্ট্রের কৃষি বিভাগের শ্রেণিতে এটি ৯বি অঞ্চল থেকে দ্রুত ৫বি অঞ্চলে উন্নীত হয়।
ঐন্দ্রিলা সেন

ঐন্দ্রিলা সেন (জন্ম: ৩১ শে মার্চ ১৯৯২) একজন ভারতীয় অভিনেত্রী, যিনি বাংলা ভাষার চলচ্চিত্র এবং ধারাবাহিকে অভিনয় করে থাকেন। ঐন্দ্রিলা মূলত কলকাতায় অবস্থিত পশ্চিমবঙ্গের চলচ্চিত্রে কাজ করে থাকেন।
ঐন্দ্রিলা সেন ২০০৪সালে জিৎ, কোয়েল এবং অন্যান্য অভিনীত জনপ্রিয় বাংলা চলচ্চিত্র বন্ধনের মাধ্যমে টলিউডে আত্মপ্রকাশ করেন। এরপর ২০০৬ সালে মিঠুন অভিনীত অভিমন্যু ছবিতে শিশুশিল্পী হিসেবে অভিনয় করেন।
ঐন্দ্রিলা জনপ্রিয় মেগা-ধারাবাহিক "ফাগুন বউয়ে" মুখ্য চরিত্রে অভিনয় করেছিলেন। ধারাবাহিকটিতে ঐন্দ্রিলার সাথে অভিনয় করেছিলেন বিক্রম চট্টোপাধ্যায়, কৌশিক রায়, বিদীপ্তা চক্রবর্তী, লাবণী সরকার, ভরত কৌল, রাজশ্রী ভৌমিক এবং আরও অনেক জনপ্রিয় অভিনয়শিল্পী। ঐন্দ্রিলা ‘দুষ্টু’ চরিত্রে "সাত পাকে বাঁধা" -তেও (২০১৩) অভিনয় করেছিলেন, যেটি ব্যাপক জনপ্রিয় হয়েছিল। আসন্ন চলচ্চিত্র "ম্যাজিক"-এ তার প্রেমিক অঙ্কুশের বিপরীতে অভিনয় করেছেন তিনি।
ঐন্দ্রিলা শিশুশিল্পী হিসেবে জিৎ, কোয়েল মল্লিক ও শিশুশিল্পী আঁশু বাচের সাথে "বন্ধন" চলচ্চিত্রে অভিনয় করেছিলেন। শিশুশিল্পী হিসেবে "অভিমন্যু" চলচ্চিত্রে 'রিমি' চরিত্রেও অভিনয় করেছেন তিনি।
ঐন্দ্রিলা বর্তমানে চলচ্চিত্র অভিনেতা অঙ্কুশ হাজরার সাথে সম্পর্কে আবদ্ধ রয়েছেন।
বিভাগ (জীববিজ্ঞান)

বিভাগ হলো জৈবিক শ্রেণিবিন্যাসের একটি ক্রমধারা, যা প্রাণিবিদ্যা এবং উদ্ভিদবিদ্যায় পৃথকভাবে ব্যবহৃত হয়।
উদ্ভিদ ও ছত্রাকবিজ্ঞানে "বিভাগ" বলতে পর্বের সমতুল্য একটি পদকে বোঝায়। উভয় শব্দের ব্যবহারই ইন্টারন্যাশনাল কোড অব বোটানিক্যাল নোমেনক্ল্যাচারের অধীনে অনুমোদিত এবং উভয়ই বিজ্ঞান-সাহিত্যে সাধারণভাবে ব্যবহৃত হয়।
স্থলজ উদ্ভিদ প্রধান বিভাগগুলো হলো: মার্চ্যান্টিয়োফাইটা (লিভারওয়ার্টস), অ্যান্থোসিরোটোফাইটা (হর্নওয়ার্টস), ব্রায়োফাইটা (মস), ফিলিকোফাইটা (ফার্ন), স্ফেনোফাইটা (অশ্বপুচ্ছ), সাইকাডোফাইটা (সাইকাস), গিঙ্কোফাইটা (গিঙ্কো), পিনোফাইটা (কনিফার), নিটোফাইটা (নিটোফাইট) এবং ম্যাগনলিওফাইটা (এনজিওস্পার্ম বা সপুষ্পক উদ্ভিদ)। বিভাগের এই অনুক্রমে উদ্ভিদরাজি ক্রমবিকশিত বা বিবর্তিত হয়েছে বলে ধারণা করা হয়। বর্তমানে সপুষ্পক উদ্ভিদ স্থলভাগের বাস্তুতন্ত্রে আধিপত্য বিস্তার করে। স্থলভাগের সংবাহী উদ্ভিদ প্রজাতির প্রায় ৮০%-ই সপুষ্পক উদ্ভিদ।
প্রাণীবিজ্ঞানে "বিভাগ" শব্দটি ইনফ্রা-শ্রেণির নিম্নতর এবং কোহর্টের উচ্চতর একটি ঐচ্ছিক ধাপ হিসেবে ব্যবহার করা হয়। এক ধরনের মাছের শ্রেণিবিন্যাসে এটি একটি বহুল ব্যবহৃত ধাপ (যেমন ক্যারল, ১৯৮৮)। টেলিওস্ট মাছকে অ্যাক্টিনোপ্টিরিজি (রশ্মিময় পাখনাযুক্ত মাছ) শ্রেণিভুক্ত টেলিওস্টি বিভাগ হিসাবে স্বীকৃতি দেওয়া হয়। সাধারণত খুব কম ক্ষেত্রেই (যেমন মিলনার ১৯৮৮) জীবন্ত চতুষ্পদীর মাংসল হাতের (সারকোপ্টিরিজি) উপস্থিতিতে মেরুদণ্ডী প্রাণীদের অ্যাম্ফিবিয়া এবং অ্যাম্নিওটা বিভাগে বিভক্ত করা হয়।
মাসমবক্কম

মাসমবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। আশেপাশে অবস্থিত পরিচিত লোকালয়গূলি হল চেলায়ুর, বেঙ্গাইবাসল এবং সীতালবক্কম৷ তামিল ভাষার মাসকে 'মাদ' বলা হয় এবং বক্কম শব্দটি এসেছে সংস্কৃত 'ভাগম' থেকে, ফলে স্থানটির মূল নাম "মাদম্বক্কম"৷ এই শহরেই রয়েছে বহু শতাব্দী পুরাতন ধেনুপুরীশ্বর মন্দির৷
মাসমবক্কমে অবস্থিত মাসমবক্কম হ্রদ বৃষ্টির জলে পুষ্ট জলাশয়৷
মাসমবক্কম শিবের নামে উৎসর্গীকৃত ধেনুপুরীশ্বর মন্দিরের জন্য বিখ্যাত৷ তৃতীয় কুলতুঙ্গ চোলের সময়কালে মন্দিরটি পুনর্নির্মাণ করা হয়েছিল৷ মন্দিরের শিলালেখ অনুযায়ী এটি ৯৫৬-৯৭৩ খ্রিস্টাব্দের মধ্যে রাজা দ্বিতীয় পরন্তক চোল বা সুন্দর চোলের সময়কালে নির্মিত হয়েছিল৷ মন্দিরগাত্রে রয়েছে শিবের বহু মূর্তিও বিভিন্ন মুদ্রাভঙ্গি৷ তামিলনাড়ুর মেগালিথিক ১৬৩ টি বিজ্ঞাপিত অঞ্চলের মধ্যে এই মন্দিরটি একটি৷
২০১১ খ্রিটাব্দে ভারতের জনগণনা অনুযায়ী মাসমবক্কমের মোট জনসংখ্যা ৩১,৬৮১ জন, যেখানে ১৬,০৭৩ জন পুরু ও ১৫,৬০৮ জন নারী৷ অর্থাৎ প্রতিহাজার পুরুষে ৯৭১ জন নারীর বাস৷ মোট পরিবার সংখ্যা ৮,০৬৯ টি৷ ছয় বছর অনূর্ধ্ব শিশু সংখ্যা ৩,১১০, যা মোট জনসংখ্যার ৯.৮২ শতাংশ৷ মাসমবক্কমের মোট সাক্ষরতার হার ৯২.৪৭ শতাংশ, যেখানে পুরুষ সাক্ষরতার হার ৯৫.০২ শতাংশ ও নারী সাক্ষরতার হার ৮৯.৮৫ শতাংশ৷
সরকারি জনতা কলেজ

সরকারি জনতা কলেজ বাংলাদেশের পটুয়াখালী জেলার দুমকি উপজেলার অন্তর্গত একটি সরকারি শিক্ষা প্রতিষ্ঠান। ১৯৭২ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৭২ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭৩ সালে বি.এ(পাস) কোর্স ও ১৯৯২ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
কলেজটিতে ৩টি ভবন ও ১টি মসজিদ রয়েছে।
মোজাহার উদ্দিন বিশ্বাস সরকারি ডিগ্রী কলেজ

সরকারি মোজাহার উদ্দিন বিশ্বাস ডিগ্রী কলেজ বাংলাদেশের পটুয়াখালী জেলার কলাপাড়া উপজেলার অন্তর্গত একটি সরকারি শিক্ষা প্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে।
কলেজটি ১৯৭০ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭০ সালে বি.এ(পাস) কোর্স ও ১৯৭২ সালে স্নাতক শ্রেনী খোলা হয়। তারিখে কলেজটিকে প্রথম এমপিওভুক্ত করা হয়।
কলেজটি প্রতিষ্ঠার জন্য জমি দান করেছেন মোজাহারউদ্দিন বিশ্বাস এবং তার নামে কলেজের নামকরণ। কলেজটিতে একটি ছাত্রাবাস ছিল, কালের বিবর্তনে ছাত্রাবাসের চিহ্ন নেই, ২০০৭ এ বন্ধ হয়েছে ছাত্রাবাস।
সরকারি মোজাহার উদ্দিন বিশ্বাস কলেজের অবকাঠামো গত অবস্থা খুবই নাজুক,একটি তিনতলা বিশিষ্ট , একটি দোতলা বিশিষ্ট ভবন রয়েছে,যে ভবন দুটি প্রতিষ্ঠা লগ্নের।
শিক্ষা কার্যক্রম ও অবকাঠামো দিক থেকে দেখলে, সে তুলনায় অনেক সামাজিক কার্যক্রম এগিয়ে প্রতিষ্ঠিত ,সামাজিক কার্যক্রম এ দেশের অন্যান্য প্রতিষ্ঠান থেকে পিছিয়ে নেই এমবি কলেজ।
সীতালবক্কম

সীতালবক্কম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি অঞ্চল, যা চেন্নাই মহানগরের অন্তর্গত এবং মেটবক্কম থেকে তিন কিলোমিটার দূরে অবস্থিত৷ সীতালবক্কমের চারিদিকে রয়েছে দুটি হ্রদ ও পার্বত্য অঞ্চল৷
২০১১ খ্রিটাব্দে ভারতের জনগণনা অনুযায়ী সীতালবক্কমের মোট জনসংখ্যা ১৩,৫৪২ জন, যেখানে ৬,৮৫৭ জন পুরুষ ও ৬,৬৮৫ জন নারী৷ অর্থাৎ প্রতিহাজার পুরুষে ৯৭৫ জন নারীর বাস৷ মোট পরিবার সংখ্যা ৩,৪৬১ টি৷ ছয় বছর অনূর্ধ্ব শিশু সংখ্যা ১,৭২৫, যা মোট জনসংখ্যার ১২.৭৪ শতাংশ৷ শিশুদের মধ্যে শিশুপুত্র ৮৯১ জন ও শিশুকন্যা ৮৩৪ জন, অর্থাৎ শিশুদের লিঙ্গানুপাত প্রতি হাজার শিশুপুত্রে ৯৩৬ জন শিশুকন্যা৷ সীতালবক্কমের মোট সাক্ষরতার হার ৮৯.৩১ শতাংশ, যেখানে পুরুষ সাক্ষরতার হার ৯৩.০৪ শতাংশ ও নারী সাক্ষরতার হার ৮৫.৫১ শতাংশ৷ জনসংখ্যার ১৫.৫৪ শতাংশ তথা ২,১০৫ জন তফসিলি জাতি ও ১.৫৭ শতাংশ তথা ২১৩ জন তফসিলি উপজাতির অন্তর্ভুক্ত৷ মোট শ্রমজীবী ৫,৪৭৮ জন, যার মধ্যে ৪,৪৪৪ জন মূল শ্রমজীবী ও ১,০৩৪ জন প্রান্তিক শ্রমজীবী৷
মেরা পিঠা

মেরা (বিকল্প বানানে ম্যারা) বা দৌল্লা হলো একধরনের শীতকালীন পিঠা যা বাংলাদেশে বিশেষ করে সিলেট ও বৃহত্তর ময়মনসিংহ এবং পার্শ্ববর্তী জেলাগুলোতে বেশ জনপ্রিয়। এটি ময়দা বা চালের গুঁড়ো, লবণ, চিনি, নারকেল ইত্যাদি দিয়ে তৈরী করা হয়ে থাকে। কোন কোন অঞ্চলে এটিকে গোটা পিঠা বা ভাপা ছান্নাই নামেও ডাকা হয়।
অঞ্চলভেদে ম্যারা বা দৌল্লা পিঠা তৈরি ও পরিবেশনে কিছুটা ভিন্নতা থাকতে পারে।
নোনতা মেরা বা ম্যারা পিঠা সাধারণত শুঁটকি ভর্তা, গুড় বা মাংস দিয়ে পরিবেশন করা হয়। অনেক সময় কড়াইয়ে তেলে বা তেলছাড়া ভেজে কিংবা আগুনে পুড়িয়ে খাওয়া হয়। মিষ্টি মেরা বা দৌল্লা পিঠা পরিবেশন করতে তেমন কিছু যুক্ত করতে হয় না।